Olga Tokarczuk

Ni Olga Nawoja Tokarczuk (; ) ket maysa a Polako a mannurat, aktibista, ken publiko nga intelekto a naipalawagen a kas maysa kadagiti kaaduana naipammadayawan ken nagballigi a mannurat iti komersio iti panawenna. Idi 2018, nangabak isuna iti Man Booker International Prize para iti nobelana iti Flights (impatarus babaen ni Jennifer Croft), ken nagbalin nga isu ti immuna a mannurat a Polako iti nakaaramid iti kasta. Nagunggunaan isuna iti Premio Nobel iti Literatura para iti tawen ti 2018 (naipangunguna idi 2019).

Naipangpangruna a naibagbaga a ni Tokarczuk para iti mitiko a tono iti panagsuratna. Nagsanay isuna kas maysa a sikologo iti Unibersidad ti Warsaw ken nangipablaak kadagiti urnong dagiti daniw, dagiti nadumaduma a nobela, ken dagiti pay sabali a libro nga addaan kadagiti ab-ababa nga obra iti prosa. Nangabak ti Flights iti Nike Award, ti kangatuan a literario a premio para iti Polonia, idi 2008. Dimmar-ay isuna iti Piesta ti Libro iti Edinburgh Book idi 2010 tapno mangitungtung iti librona iti Primeval and Other Times ken dagiti sabali pay nga obrana. Iti nobelana iti Księgi jakubowe (Dagiti Libro ni Jacob), nangabak ni manen ni Tokarczuk iti Nike Award idi 2015. Iti isu met laeng a tawen, nakaawat ni Tokarczuk iti International Bridge Prize iti Aleman-Polako , ti maysa a pammigbig a maited kadagiti tao a nangruna maipannakkel iti panangital-o iti kappia, panagparang-ay a maipapan iti demokrasia ken agsinnaranay a panagawat kadagiti tattao ken pagpagilian iti Europa.

Dagiti nagibasaran

Dagiti akinruar a silpo 

Dagiti Nobel a laureado iti Literatura
Polonia